**ZAPISNIK 12. KOORDINACIJSKOG SASTANKA ERASMUS + PROJEKTA „Excellence. Every Patient. Every Time.“**

**Sastanku su nazočili:** ravnateljica Jelena Jelinić Bošnjak, pedagog Aleksandar Končar, stručne učiteljice zdravstvene njege Ivana Opačak, Ivana Galović, Ana Perić, Jasmina Cvančić, Marina Kovačević, stručna učiteljica fizioterapije Sanja Ćurić,Jadranka Sučević, dipl. ing. biotech., Marinela Stanić Rusev, prof. fizike.

Sastanak je održan 25. svibnja 2020. u 19:00h online putem Zoom aplikacije.

**DNEVNI RED:**

1. **Evaluacija projekta EEE**
2. **Diseminacija rezultata**
3. **Plan aktivnosti**

Ad. 1. Budući da projekt službeno traje do 31. svibnja 2020. godine vrijeme je za zaključne dojmove. Sve planirane aktivnosti uspješno su realizirane te su ostvareni ciljevi postavljeni na početku projekta. Situacija s virusom nije značajnije utjecala na provedbu projekta. Segment diseminacije je prilagođen postojećoj situaciji. Učenici su zadovoljni realiziranim projektom te su iskazali želju za sudjelovanjem u budućim projektima. Škole partneri prepoznali su važnost Erasmus+ projekata te su obje aplicirale na novi natječaj čime je i cilj usmjeren na poticanje drugih škola na uključivanje u projekte, ostvaren.

Ad. 2. S obzirom na specifičnost situacije oko korona virusa i neodržavanja nastave, diseminacija rezultata je prilagođena online okruženju. Mobilnost u Portugal većinski je odrađena na taj način jer ubrzo nakon dovršetka mobilnosti su škole zatvorene. Iz tog razloga je projekt predstavljen u sustavu Yammer učenicima i nastavnicima škole nositeljice i partnerskih škola dok je učenicima osnovnih škola on predstavljen kroz prezentaciju kojom je predstavljena škola učenicima koji su bili u procesu odabira srednje škole. Mobilnost u Sloveniju predstavljena je u školi učenicima i nastavnicima te učenicima drugih škola kroz Županijska vijeća učenika, a široj javnosti kroz medijske objave.

Ad. 3. Projekt službeno završava 31. svibnja 2020. godine, no nakon njegova završetka preostaje ispunjavanje završnog izvješća za koji je rok predaje 2 mjeseca od dovršetka projekta, odnosno 31. srpanj 2020. godine. Također, diseminacijsku platformu isto je potrebno ispuniti i zaključati do prethodno navedenog datuma.

Na kraju je dogovoreno da će naša škola u sljedećem ciklusu natječaja iz Erasmus programa, aplicirati u više kategorija za što će biti oformljeni posebni timovi početkom iduće školske godine.

U Slavonskom Brodu, 25. svibnja 2020.

Zapisničar:

Marina Kovačević, mag. med. techn.